Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 115/12/8811	Trebišov, 25.6.2012
EEČ : 2-69-234-2012

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako zákonný rodič umožnila viesť záhaľčivý život ml. Barbore R., nar. 13. 05. 1995, trvale bytom XXXXX, Tržná 3483/1, žiačke ZŠ v Trebišove, ul. I. Krasku 342/1 tým, že zanedbala starostlivosť o jej povinnú školskú dochádzku pričom ml. XXXXX R., v školskom roku 2010/2011 od 01. 09. 2010 do 30. 06. 2011 vymeškala 155 neospravedlnených vyučovacích hodín.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením policajného orgánu OO PZ v Trebišove sp.zn. OPP-58/TV-TV-2012 zo dňa 15.04.2012 bolo vznesené obvinenie XXXXX, rod. XXXXX za prečin ohrozovania mravnej výchovy mládeže podľa § 211 ods. 1 písm. b, Tr. zák. 

	Tento prečin mala obvinená spáchať tak, že ako zákonný rodič umožnila viesť záhaľčivý život ml. Barbore R., nar. 13. 05. 1995, trvale bytom XXXXX, Tržná 3483/1, žiačke ZŠ v Trebišove, ul. I. Krasku 342/1 tým, že zanedbala starostlivosť o jej povinnú školskú dochádzku pričom ml. XXXXX R., v školskom roku 2010/2011 od 01. 09. 2010 do 30. 06. 2011 vymeškala 155 neospravedlnených vyučovacích hodín.

	Obvinená sa v priebehu skráteného vyšetrovania ku skutku, ktorýjej je kladený za vinu doznala v celom rozsahu, súhlasila s podmienečným zastavením tr. stíhania, pričom škoda jej konaním spôsobená nebola, o čom svedčí aj zápisnica o výsluchu obvinených na č.l. 7-11 vyš. spisu. 
XXXXX je nezamestnaná a z miesta bydliska je hodnotená všeobecne. Doposiaľ nebola súdom trestaná.

	Z vyššie uvedených dôvodov preto považujem rozhodnutie o podmienečnom zastavení trestného stíhania za odôvodnené.

	Súčasne som v zmysle § 216 ods. 2 Tr. por. stanovil obvinenej  skúšobnú dobu  v trvaní dvanásť mesiacov, ktorá začína plynúť právoplatnosťou tohto uznesenia, pričom ak obvinení povedú v priebehu tejto skúšobnej doby riadny život, bude po jej uplynutí rozhodnuté o ich osvedčení. V opačnom prípade sa bude v trestnom stíhaní pokračovať a to prípadne aj počas plynutia skúšobnej doby.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Kica
prokurátor